**Әл-Фараби атындағы Қазақ Ұлттық Университеті**

**Заң факультеті**

6B04205 – «Құқықтану», 6B04206 Корпоративтік құқық мамандықтары бойынша білім беру бағдарламасы

**Азаматтық іс жүргізу құқығы (ерекше бөлім)**

**СОӨЖ,СӨЖ тапсырмаларын орындау нұсқаулығы**

Өзіндік жұмыс – оқытушының тапсырмасы бойынша және әдістемелік жетекшілігімен студенттердің танымдық қабілеттерін дамыту және өзіндік үздіксіз білім көтеруге бағытталған студенттердің жоспарланған жұмысы.

Оқу және ғылыми материалдың күрт өсуіне байланысты, пәнді оқуға арналған аудиториялық сағаттардың жетіспеушілігі барысында оқу үдерісі шеңберінде СӨЖ маңызды рөл атқарады. Жоғары оқу орнының кез келген бітірушісі студенттердің өзіндік жұмысы барысында қалыптасатын іргелі білімге, кәсіби қызметтің дағды, машықтарына, шығармашылық және зерттеу қызметінің тәжірибесіне, әлеуметтік және коммуникативті хұзыреттерге ие болуы қажет.

СӨЖ-дің дидактикалық міндеттері: аудиториялық сабақ барысында алған білімді бекіту, тереңдету, ұлғайту, жүйелеу; жаңа оқу матеиалын дербес түрде меңгеру; кәсіби машықты сондай-ақ дербес ойлау қызметінің дағдысын дамыту; дербес ойлау қабілетін, заңи әдебиетке, тәжірибелік заңи қызметке, құқық шығармашылық үдерісіне қызығушылықты жетілдіру.

СӨЖ-дің негізгі нысандары: үй жұмысы; жекелеген тақырыптар бойынша рефераттар дайындау; ғылыми студенттік үйірмелердің және ғылыми конференциялардың жұмысына қатысуды білдіретін, студенттердің оқу- зерттеу және ғылыми-зерттеу жұмыстары аудиториядан тыс уақытта іскерлік ойындар ұйымдастыру және өткізу.

Үй жұмысы тәжірибелік және семинар сабақтарына өз бетінше дайындалудан, оқу үдерісінің бір бөлігі болып табылатын кез келген дербес оқу қызметі түрінде көрінеді. Негізгі қызметі – өз бетінше оқу машығын дамыту, жұмыстың әдістері мен құралдарын анықтау, оқуды жоспарлау болып табылады. Үй жұмысы аудиториялық сабақтарда алынған білім мен машықтарды бекітуге, дағдыны қалыптастыруға, жаңа материалды меңгеруге барынша көмектеседі.

Өзіндік жұмыстарды табысты орындауды қамтамасыз ететін дидактикалық шарттар: тапсырмаларды орындауға қатысты міндеттер мен ұсыныстардың нақты берілуі; оқу тапсырмасының негізделуі (не үшін, неге көмектеседі); үй тапсырмаларының тиімді көлемі;

Рефераттарды дайындау – СӨЖ ұйымдастыру және бақылаудың бір нысаны. Реферат– бұл ұтымды бағалау арқылы қайнар көздің мазмұнын қысқаша баяндау немесе бірнеше қайнар көздерді салыстыру және талдау негізінде қандай да болмасын проблеманың жай-күйін ашу.

Рефератты жазу мақсаты – студенттерде әдеби және нормативтік қайнар көздермен дербес жұмыс істеу машыты жазу мақсаты – студенттерде әдеби және нормативтік қайнар көздермен, жарияланған сот-тергеу тәжірибесімен дербес жұмыс істеу машығын жетілдіру.

Студенттер оларды талдау және жалпылау негізінде өзіндік негіздеу арқылы теориялық және тәжірибелік сипаттағы қорытындылар жасай алады. Рефераттардың тақырыптары, ұсынылатын әдебиеттер тізімі оқытушы арқылы анықталады. Қандай да болмасын кітаптың немесе мақаланың мазмұнын қысқаша баяндаумен байланысты рефераттар сәйкес тақырып бойынша дипломдық жұмысты дайындаудың алғашқы кезеңі болап қарастырылуы мүмкін.

Реферат көлемі машиналық мәтіннің 15-20 беттік түрі ретінде бола алады. Рефераттың әдеттегі құрылымы: жоспар; тақырыптың негізделуі және міндеттері көрсетілген кіріспе; бірнеше параграфтан тұратын негізгі бөлім; тақырып бойынша жасалған түйіндер қарастырылған қорытынды; библиографиялық тізім.

Негізгі оқу курсы бойынша сындарлы шолу (салыстырмалы талдау) жасалынатын және уақыттың тарлығына байланысты негізгі бағдарламамен қамтылмай қалған криминология проблемаларына байланысты тақырыптар беріледі. Нақтырақ айтқанда, негізгі курсқа байланысты оларды үш топқа бөлуге болады: а)негізгі курста қысқаша қамтылған тақырыпты тереңірек ашу мақсатында; б) міндетті курста мүлдем қамтылмаған тақырыптар; в) студенттердің өзіндік жұмысына қатысты емес міндетті курста қарастырылатын тақырыптар.

**Өзіндік жұмысты рәсімдеуге қойылатын талаптар**

Жұмыс компьютерде терілуі қажет.Мәтінде курсы, пәні, автордың ТЕӘ,жұмыстың атауы көрсетілуі тиіс. Егер жұмыс аударма болса сол материалдың библиографиялық нақты мәліметтері берілуі қажет. Сонымен қатар аудармаға кәсіби терминдердің сөздігі қоса берілуі тиіс.егер де жұмыс аударма болмаса оның мазмұны беріледі. Жұмыстың соңғы бетінде міндетті түрде падаланылған әдебиеттердің нөмірленген тізімі міндетті түрде көрсетіледі. Мәтінде осы тізімдегі жұмыстың нөмірлері міндетті түрде тікелей жақшамен тиісті жерлері көрсетіліп тұруы тиіс.

**Өзіндік жұмыстарға дайындық және оны жазу**

Тақырыпты таңдау.Жоғарыда айтылған бағыттар бойынша тақырыпты алдын ала таңдауды студенттің өзі жүзеге асырады. Тақырыпты нақтылау, оқытушымен кеңесу арқылы жүргізіледі және жоспар жасалып, пайдаланылатын әдебиеттер тізімі нақтылана түседі. Туындаған кез келген сұрақтарға байланысты студент оқытушыдан жауап ала алады. Қажетті жағдайларда консультациялар тағайындалады. Сессияға екі апта қалғанға дейін жұмыс оқытушыға тапсырылады. Өзіндік жұмысты қорғауға сессия кезінде рұқсат беріледі.

**Өзіндік жұмысты бағалау критерилері**

Оқытушы әр студенттен жұмысты қабылдауда ауызша сұрақтар қояды.Студент жұмыстың мәтініне байланысты оқытушының қойған сауалына жауап беруі тиіс.Жауап беру барысында мәтіндегі бейнеленген материалды игергендігін ( өзі жазғандығын, аударғандығын, көшіріп алғандығын) көрсетуі қажет.Жұмысты бағалауда мәтіннің жазбаша нұсқасын және студенттің өзіндік жұмысты жазудағы жаңашылдығын және түпнұсқалығын,берілген қорытындылар және нұсқаулардың негізділігін ескеруі тиіс.

**Тапсырмалар.**

**Тапсырма № 1 Тақырып:** 1СӨЖ **Оңайлатылған (жазбаша) іс жүргізу**.

**Тапсырма № 2 Тақырып: 1**СОӨЖ **Бұйрық арқылы іс жүргізу және сырттай өндіріс**

**Тапсырма № 3 Тақырып: 2** СӨЖ **Татуластыру рәсімдері. Медиация мен партисипативтік әдіс ерекшеліктері**

**Тапсырма № 4 Тақырып: 2**СОӨЖ. **Сот шешімі – сот әділдігінің актісі Тапсырма № 5 Тақырып: 3**СӨЖ**.** Атқарушылық іс жүргізу азаматтық іс жүргізудің сатысы ретінде.

**Тапсырма № 6 Тақырып**: 3СОӨЖ Азаматтық іс бойынша процессуалды құжаттарды құрастыру

**Бақылау жұмысы коллоквиум-** Азаматтық істі мәні бойынша қарау **(рөлдік ойын)**

**СОӨЖ,СӨЖ орындау мен тапсырмаларды тапсыру кестесі.**

**СОӨЖ АРНАЛҒАН ТАПСЫРМАЛАР**

|  |  |  |  |  |
| --- | --- | --- | --- | --- |
| **№** | **Тақарыптар** | **Нысаны** | **Мерзімі** | **Макс. балл** |
|  | | | | |
| 1 | 1СӨЖ **Оңайлатылған (жазбаша) іс жүргізу**. Оңайлатылған (жазбаша) іс жүргізу тәртібі. Оңайлатылған (жазбаша) іс жүргізу тәртібімен қаралатын істер. Істерді оңайлатылған (жазбаша) іс жүргізу тәртібімен қараудың ерекшеліктері. Оңайлатылған (жазбаша) іс жүргізу тәртібімен қаралатын іс бойынша шешім  **Ұсыныс**: тақырып бойынша қажетті құжаттардың үлгілерін құжаттарының жобасын жасай отырып, тақырыпты ашу. | Комп.мәтіннің 10-15б көлеміндегі баяндама **Тақырыпты ашу кезінде:** осы қатынасты реттейтін заңнамаларды салыстыра отырып, талдау жасау,алыс-жақын мемлекеттердің бірінің заңнамасымен салыстыру, ерекшеліктерін көрсету керек. | 3апта  Универ жүйесінде | 25 балл  **Жұмысты бағалау негіздері:**  -Идеяның дұрыстығы;  материалдардың терең зерттелуі;  шешімнің толық болуы;  көркемдік безендірілуі;  шешендік өнері. |
| 2 | 1СОӨЖ: **Бұйрық арқылы іс жүргізу және сырттай өндіріс**  Бұйрық арқылы іс жүргізуге тарихи мінездеме. Сотқа жолдану тәртібі. Сот бұйрығы шығарылытын талаптар.  Бұйрық шығару туралы арызды қараудың іс жүргізу тәртібі. Сот бұйрығын шығару тәртібі мен мерзімі, бұйрықтың мазмұны.  Сот бұйрығына қарсылық беру. Бұйрықты орындау. Бұйрық арқылы іс жүргізудің нотариалдық іс жүргізудегі атқарушылық жазба беруден айырмашылығы.  Сырттай іс жүргізудің түсінігі және мәні. Оның талап арқылы іс жүргізуден айырмашылығы. Сырттай іс жүргізу бойынша істерді қарау тәртібі. Сырттай іс жүргізу тәртібімен қаралатын істер.  Арыз беру, арыздың мазмұны. Соттың арыз бойынша шешімі.  **Ұсыныс**: тақырып бойынша қажетті құжаттардың үлгілерін құжаттарының жобасын жасай отырып, тақырыпты ашу. | Ситуациялық талдау  Практикум **Тақырыпты ашу кезінде:** осы қатынасты реттейтін заңнамаларды салыстыра отырып, талдау жасау,алыс-жақын мемлеттердің бірінің заңнамасымен салыстыру, ерекшеліктерін көрсету керек. | 5 апта  СДО Модул | 17 балл  **Жұмысты бағалау негіздері:**  -Идеяның дұрыстығы;  материалдардың терең зерттелуі;  шешімнің толық болуы;  көркемдік безендірілуі;  шешендік өнері. |
| 3 | **2 СӨЖ Татуластыру рәсімдері. Медиация мен партисипативтік әдіс ерекшеліктері**  Тараптардың татуласуы. Татуласу келісімін жасау. Татуласу келісімінің нысаны мен мазмұны. Соттың татуласу келісімін бекітуі. Татуласу келісімін орындау. Дауды (жанжалды) медиация тәртібімен реттеу. Дауды (жанжалды) медиация тәртібімен реттеу туралы келісім және оны орындау. Дауды партисипативтік рәсім тәртібімен реттеу. Дауды партисипативтік рәсім тәртібімен реттеу туралы келісім және оны орындау  **Ұсыныс**: тақырып бойынша қажетті құжаттардың үлгілерін құжаттарының жобасын жасай отырып, тақырыпты ашу. | Презентация **Тақырыпты ашу кезінде:** осы қатынасты реттейтін заңнамаларды салыстыра отырып, талдау жасау,алыс-жақын мемлекеттердің бірінің заңнамасымен салыстыру, ерекшеліктерін көрсету керек. | 8-9апта  **Универ жүйесі** | **Жұмысты бағалау негіздері:**  -Идеяның дұрыстығы;  материалдардың терең зерттелуі;  шешімнің толық болуы;  көркемдік безендірілуі;  шешендік өнері. |
|  | | | | |
| 4 | **2СОӨЖ.** **Сот шешімі – сот әділдігінің актісі**  Сот шешімі – сот әділдігі актісі, мәні және маңызы. Шешімнің түрлері және құрылымы. Шешімнің мазмұны (оның құрамдас бөліктері). Сот шешіміне қойылатын талаптар. Шешімді шығарған соттың оның кемшіліктерін жоюы. Қосымша шешім. Шешімді түсіндіру. Реферат жазу  **Ұсыныс**: тақырып бойынша қажетті құжаттардың үлгілерін құжаттарының жобасын жасай отырып, тақырыпты ашу. | Ситуациялық талдау  Практикум  **Тақырыпты ашу кезінде:** осы қатынасты реттейтін заңнамаларды салыстыра отырып, талдау жасау,алыс-жақын мемлекеттердің бірінің заңнамасымен салыстыру, ерекшеліктерін көрсету керек. | 8-9апта  СДО Модул | 14 балл  **Жұмысты бағалау негіздері:**  **-Идеяның дұрыстығы;**  **материалдардың терең зерттелуі;**  **шешімнің толық болуы;**  **көркемдік безендірілуі;**  **шешендік өнері.** |
| 5 | **3СӨЖ.** Атқарушылық іс жүргізу азаматтық іс жүргізудің сатысы ретінде.  Атқарушылық іс жүргізу азаматтық іс жүргізудің сатысы ретінде. Мәжбүрлеп орындау органдары. Атқарушылық іс жүргізудегі тараптар. Олардың іс жүргізу құқықтары мен міндеттері.  Мәжбүрлеп орындау актілері (орындау негіздері). Атқарушылық құжаттаржың түрлері. Атқарушылық іс жүргізудің негізгі ережелері. Кейбір азаматтық істер бойынша шешімдерді орындау ерекшеліктері.  **Ұсыныс**: тақырып бойынша қажетті құжаттардың үлгілерін құжаттарының жобасын жасай отырып, тақырыпты ашу. | Презентация **Тақырыпты ашу кезінде:** осы қатынасты реттейтін заңнамаларды салыстыра отырып, талдау жасау,алыс-жақын мемлекеттердің бірінің заңнамасымен салыстыру, ерекшеліктерін көрсету керек. | 10апта  СДО Модул | 21 балл  **Жұмысты бағалау негіздері:**  -Идеяның дұрыстығы;  материалдардың терең зерттелуі;  шешімнің толық болуы;  көркемдік безендірілуі;  шешендік өнері. |
| 6 | **3 СОӨЖ:** Азаматтық іс бойынша процессуалды құжаттарды құрастыру  **Ұсыныс**: тақырып бойынша қажетті құжаттардың үлгілерін құжаттарының жобасын жасай отырып, тақырыпты ашу. | Презентация **Тақырыпты ашу кезінде:** осы қатынасты реттейтін заңнамаларды салыстыра отырып, талдау жасау,алыс-жақын мемлекеттердің бірінің заңнамасымен салыстыру, ерекшеліктерін көрсету керек. | 14апта СДО Модул | 21 балл  **Жұмысты бағалау негіздері:**  -Идеяның дұрыстығы;  материалдардың терең зерттелуі;  шешімнің толық болуы;  көркемдік безендірілуі;  шешендік өнері. | |
| 7 | **Бақылау жұмысы коллоквиум** аматтық істі мәні бойынша қарау **(рөлдік ойын)** |  | 15апта Ауызша талдау,  Zoom да вебинар | 20 балл  **Жұмысты бағалау негіздері:**  -Идеяның дұрыстығы;  материалдардың терең зерттелуі;  шешімнің толық болуы;  көркемдік безендірілуі;  шешендік өнері. | |